Իվոն Ստրախովսկի

Իվոն Ժակլին Ստրախովսկի (), հայտնի է որպես Իվոնն Ստրախովսկի (, МФА), ), ավստրալիացի դերասանուհի։

Հայտնի է «Չաք» (2007-2012) սերիալում խաղացած Սարա Ուոքեր և «Դեքստեր» հեռուստասերիալում (2012-2013)՝ Հաննա Մաքքեյ դերերով։ Աղախնի պատմվածքը հեռուստասերիալում խաղացել է Սերեն Ջոյ Ուոտերֆորդի դերը։

Դրանից հետո Ստրախովսկին նկարահանվել է որոշ ավստրալիական և ամերիկյան ֆիլմերում, ինչպես նաև հնչյուրավորել և անիմացրել է Mass Effect-ի գլխավոր կերպարներից մեկին՝ Միրանդու Լոուսոնին։

Կենսագրություն

Վաղ տարիներ 
Իվոն Ստրախովսկին ծնվել է Նոր Հարավային Ուելս նահանգի Սիդնեյ քաղաքում, ուր նրա լեհ ծնողները գաղթել էին Տոմաշուվա-Մազովեցկից։ Իվոնի լեհական ազգանունը Ստրեժովսկի է։ Ստրախովսկի է վերանվանել «Չաք» հեռուստասերիալի պրոդյուսեր Ջոշ Շվարցը ավելի հեշտ արտաբերելու համար։ Իվոնն արագ սովորում է իր ազգանվան ավելի hնչյունական արտասանությանը, և շուտով Իվոն Ստրախովսկին դառնում է «Չաք» հեռուստասերիալում նրա բեմական անունը։ Իվոնի հայրը՝ Պյոտր Ստրախովսկին ինժեներ-էլեկտրատեխնիկ էր, մայրը՝ Բոժենը՝ լաբորանտուհի։

Ստրախովսկին որոշել է զբաղվել դերասանական գործունեությամբ դպրոցական բեմականացումում Ուիլյամ Շեքսպիրի հայտնի «Տասներկուերորդ գիշեր» պիեսում Վիոլայի դերը խաղաղալուց հետո։ Իվոնը սովորել է Ստրադֆիլի Սանտա Սաբինայի քոլեջում։ Ավարտել է արևմտյան Սիդնեյի համալսարանը, որտեղ նաև խաղացել է Նեպին թատրոնում։ 2003 թվականին ստացել է բակալավրի աստիճան։

Կարիերա 
Ստրախովսկին իր կարիերան սկսել է Ավստրիալիայում` նկարահանվելով տարբեր ֆիլմերում և հեռուստատեսային հաղորդումներում, ներառյալ «Double the Fist» երգիծական շոուն և ավստրալիական «headLand» դրաման։ Ավելի ուշ նա ԱՄՆ է մեկնել՝ «Չաք» սերիալի ցուցադրությանը, որպեսզի անցնի լսումները և դեր ստանա նախագծում։ Միևնույն ժամանակ անցկացվում էր նաև դերասանների մեկ այլ ընտրություն NBC հեռուստաալիքի «Bionic Woman» սերիալի համար։ Իվոնն ռեզյումե է ուղարկում երկու նախագծերին էլ և սկսում սպասել արդյունքներին։ Շուտով նրա հետ կապ է հաստատում «Չաք» սերիալի պրոդյուսերը՝ հայտնելով, որ նա ստացել է Սառա Ուոլքերի դերը։ Նույն օրը նա պայմանագիր է կնքում ոչ միայն Իվոնի, այլև ամերիկացի դերասան Զակարի Լիվայի հետ։ Վեց ամիս անց նա տեղափոխվում է Միացյալ Նահանգներ։

2009 թվականին Ստրախովսկին Maxim (Maxim’s 2009 Hot Women of the World) ամսագրի վարկածով «աշխարհի տաք կանանց» ցուցակում զբաղեցրել է 94-րդ տեղը, իսկ 2012 թվականին՝ 35-րդը։ 2010 թվականին Իվոնը համաձայնել է աշխատել Mass Effect 2 խաղի վրա։ Դրանում նա ոչ միայն հնչյունավորել է Միրանդային, այլև անիմացրել հերոսուհուն։ Միրանդա Լոուսոնի արտաքին տեսքը ևս վերցվել է Իվոնից։ Ավելի վաղ Mass Effect Galaxy խաղի մեջ կարելի էր տեսնել նաև Միրանդային, որտեղ նա մեծ մասնակցություն ուներ խաղի սյուժեին։

2012-2013 թվականներին նկարահանվել է «Դեքստեր (հեռուստասերիալ) հեռուստասերիալում։

2018 թվականին Սերենա Ուոթերֆորդի դերի համար «Աղախնի պատմվածքը» սերիալում առաջադրվել է «Էմմի» մրցանակի՝ դրամատիկական հեռուստասերիալում երկրորդ պլանի լավագույն կանացի դերի համար։

Անձնական կյանք 
Ստրախովսկին ազատ խոսում է լեհերեն և անգլերեն։

Նա աջակցել է PETA-ին և մասնակցել` «Վերցրու, մի՛ գնիր» կամպանիային։

2017 թվականի ամառվանից Իվոնն ամուսնացած է դերասան Թիմ Լոուդենի հետ, որի հետ հանդիպել էր իրենց հարսանիքից ավելի քան վեց տարի առաջ։ Զույգն ունի որդի (ծնվ. 2018 թվականի հոկտեմբեր)։

Ֆիլմագրություն

Ծանոթագրություններ 

21-րդ դարի դերասանուհիներ
Ավստրալիացի դերասանուհիներ
Սիդնեյի համալսարանի շրջանավարտներ
Հեռուստատեսային դերասանուհիներ
Ավստրալիացի կինոդերասանուհիներ